Río Plátano (Atlántida)

De Río Plátano is en Stroom in dat Departamento Atlántida, Honduras, de in de Karibische See münnt.

De Stroom hett sien Born in de Cordillera Nombre de Dios in’n Westen von San Francisco del Portillo. Von dor flütt he na Noordoosten, billt de Grenz twüschen de Municipios Arizona un Tela un löppt an dat lüttje Dörp Río Plátano langs. He kummt denn ut de Bargen rut un geiht ünner de CA-13 ünnerdör. Op de annere Siet von de Straat flütt he in dat Sumprebeed von de Bajos de Hicaque. Bet dorhen is de Río Plátano üm un bi 12 Kilometer lang. In’n Sump hett he keen fasten Loop. Luftlien sünd dat veer Kilometer bet na de Steed in’n Noordwesten, an de de Stroom ut’n Sump wedder vördaag kummt. Von dor sünd dat noch twee Kilometer, dat de Río Plátano dör’n Strandwall von de Karibische See dörbrickt un sik denn bi El Triunfo de La Cruz in de See gütt.

Dat Rebeed von de Münn is as Natschonaalpark Jeannette Kawas schuult.

Kategorie:Departamento Atlántida